Stephen Isabaija

Stephen Robert Isabalija Munnayuganda mukozi wa gavumenti, omukugu mu kuddukanya emirimu, omubazi w’ebitabo, omusomesa mu matendekero aga waggulu era addukanya eby'enjigiriza. Ye muwandiisi ow’enkalakkalira eyaliko nga ono aliko tannajja mu minisitule y'amasannyalaze n'okukulaakulanya eby'obugagga ebyomuttaka mu Uganda, nga yaweereza mu kifo ekyo okuva mu mwezi ogwekkuminoogumu 2016,  okutuusa lweyasalibwaako ku mulimu nga 24 Omwezi ogwomunaana 2017. 

Ng'ekkyo tekinnabaawo, yaweerezaako  ng'omumyuka wa ccansala  owa Victoria yunivasite Uganda , yunivasite ey’obwannannyini, ekola amagoba eya Ruparelia Group, ekibinja kya zi bizinensi mu buvanjuba bwa Afirika .  Yaweereza mu buvunaanyizibwa obwo  okuva mu Mwezi ogwomwenda 2013 okutuuka mu Mwezi ogwekkuminoogumu  2016. 

 Obuvo bwe 
Isabalija yazaalibwa mu Fort Portal, mu Disitulikiti y’e Kabarole, nga 23 Omwezi ogwekkuminoogumu 1976, eri Chris Nyakahuma (omugenzi) ne Lorraine K. Waako Akiiki (omugenzi). 

 Okusoma kwe 
Isabalija yasomera mu ssomero lya Kinyamasika Demonstration School, e Fort Portal ku misomo gye egya pulayimale. Ku misomo gye egya siniya eyokuna (S.4), yasomera ku St Leos Kyegobe, nalyo eriri mu Fort Portal. Yakyusa nadda  ku Makerere College School, mu Kampala, ekibuga ekikulu ekya Uganda era ekibuga ekisinga obunene,ku misomo gye egya siniya eyomukaaga (S.6 ). Okuva mu 1996 okutuuka mu 1998, yasomera ku Makerere University Businees School (MUBS) ng'ekyayitibwa Nakawa College of Business Studies. Mu 1997, yeewandiisa ku ddiguli ku ddiguli esooka mu by'obusuubuzi ku ttendekero ekkulu erya Makerere University, n’atikkirwa mu 2001. Okumala omwaka gumu mu 1998, yasomanga ddiguli e Makerere nga bwasoma  ne dipuloma e Nakawa. Wakati wa 2002 ne 2004, yasomera ddiguli eyokubiri mu kuddukanya zi bizinensi  (MBA) mu by'ensimbi n'okubala ebitabo, ku yunivasite y’e Makerere ettabi ekkulu. Ddiguli ye eyookusatu (PhD) mu mateeka agakolebwa zi gavumenti okukyusa ebyenfuna n'embeera z'abantu (Public policy) (Enkulaakulana y'ensi yonna) , yafunibwa mu 2011, okuva mu yunvasite y'e Southern, mu New Orleans, Louisiana  ,Amerika.  

 Ebyafaayo by’emirimu gye 
Isabalija yatandika emirimu gye mu 1999 amangu ddala ng’amalirizza dipulooma ye mu misomo gya bizinensi. Yali mukugu mu by’ensimbi, era n’alinnya okutuuka ku ddaala ly’akulira okubala ebitabo ku minisitule y’amazzi n’obutonde bw’ensi (JPF).

Mu 2005, yapangisibwa ng’omusomesa mu bbanguliro lyabayizi abaatikkirwa n’alinnya natuuka ku dddaala  ly'omusomesa omukulu ku Makerere University Business School(MUBS). Yalondebwa okuba omumyuka wa ccansala wa Victoria yunivasite mu 2013.

Ng’oggyeeko obuvunaanyizibwa bwe mu Victoria yuniversite, Uganda Electricity Generation Company Limited  ne Uganda Development Bank , atuula ku bukiiko bwa Dynamic Group, gy’ali ssentebe; Ekitongole kya ICT University Foundation; Obuweereza bw’Obuyigirizwa bw’Abakristaayo mu nsi yonna; ICT Centre,o ly’ebyoettendekero ly'obusuubuzi erya yunivasite y’e Makerere; n'ekibiina omwegattira abakyala ba Uganda abatandisi b'emirimu ki  Uganda  women Entrepreneurship Association,  gy'ali omubaka. 

Nga 4 Omwezi ogwekkuminoogumu 2016, yalondebwa okuba omuwandiisi ow’enkalakkalira mu minisitule y’amasannyalaze n’eby’obugagga ebyomuttaka, ng'adda mu bigere bya Kabagambe Kaliisa eyafuuka omuwabuzi wa pulezidenti ku by’amasannyalaze. 

 Obuwandiisi mu by’ensoma 
Okunoonyereza kwa Isabalija kufulumiziddwa mu bitabo ebikeberebwa abakugu abalala mu kunoonyereza. Emitwe gy’ebiwandiiko bye mulimu:

 Ensonga ezikosa okwettanira, okussa mu nkola n’okuyimirizaawo enkola z’amawulire eza Telemedicine mu Uganda. Okunoonyereza kuno kwazuula era ne kuteesa ku byetaago ebikulu eby’obujjanjabi obw’oku ssimu obuwangaazi mu Uganda. 
 Enkola y’enzikiriziganya ku bisookerwako eby’okuyimirizaawo E-Medicine mu Sub-Saharan Africa: Enkola etabuddwamu. 
 SME okwettanira enkola z’ebitongole mu Sub-Saharan Africa: Omulanga ogw’amaanyi okukola. 
 Enkola y’okukola enkola z’amawulire ez’obujjanjabi okuva ku ssimu ezisobola okuwangaala mu nsi ezikyakula. 
 Enkola ey’okussa mu nkola eddagala lya yintaneeti mu ngeri ey’olubeerera mu nsi ezikyukakyuka. 
 Okunoonyereza okugeraageranya ku ngeri e-E-Medicine gye zitwalibwamu mu Uganda, Nigeria ne Ethiopia. 

 Obuvunaanyizibwa obulala 
Isabalija atuula ku lukiiko olufuzi olwa Uganda Development Bank (UDB).  Taata omufumbo alina abaana bana . 

 Laba ne 

 Olukalala lw'abakulembeze ba yunivasite mu Uganda

 Ebijuliziddwa